Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 48/12/7713	Vranov nad Topľou, 4.9.2013
EEČ : 2-61-103-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.7.2012, spisová značka Pv 48/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinení XXXXX a XXXXX skutok spáchali na tom skutkovom základe, že v dobe od XXXXX v rodinnom dome bez popisného čísla nachádzajúcom sa na ul. XXXXX okr. XXXXX, po tom čo si neodborným zásahom do vodičov elektrickej energie zabezpečili neoprávnené napojenie elektrickej energie bez merania tak, že odberné miesto bolo napojené poza elektromer čiernym dvojžilovým hliníkovým káblom vedeným popod zem priamo do miestnosti spálne rodinného domu, kde bol   napojený do zásuvky domu, v ktorom následným používaním elektrospotrebičov odoberali elektrickú energiu bez merania jej spotreby, ktorej odber podlieha spoplatneniu podľa osobitného predpisu, čo bolo zistené dňa 13.01.2012 pri kontrole pracovníkmi XXXXX XXXXX, čím týmto konaním pre spoločnosť XXXXX spôsobili škodu  podľa znaleckého posudku vo výške  541,35.- €. 

Uznesením prokurátora Okresnej prokuratúry XXXXX zo dňa 23.7.2012, spisová značka Pv 48/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
     Uznesením prokurátora Okresnej prokuratúry vo Vranove nad Topľou sp. zn. Pv 48/12-13 zo dňa 23.07.2012, bolo podľa § 216 ods. 1) Trestného poriadku podmienečne zastavené trestné stíhanie obvineného XXXXX, nar. XXXXX vo XXXXX  trvale bytom XXXXX okr. XXXXX a obvinenej XXXXX, nar. XXXXX vo XXXXX, trvale bytom XXXXX okr. XXXXX, vykonávané pre prečin krádeže podľa § 212 ods. 2, písm. e) Trestného zákona na tom skutkovom základe, že títo v dobe od 11.10.2011 do 13.01.2012 v rodinnom dome bez popisného čísla nachádzajúcom sa na ul. Poľnej v obci Vechec, okr. XXXXX, po tom čo si neodborným zásahom do vodičov elektrickej energie zabezpečili neoprávnené napojenie elektrickej energie bez merania tak, že odberné miesto bolo napojené poza elektromer čiernym dvojžilovým hliníkovým káblom vedeným popod zem priamo do miestnosti spálne rodinného domu, kde bol   napojený do zásuvky domu, v ktorom následným používaním elektrospotrebičov odoberali elektrickú energiu bez merania jej spotreby, ktorej odber podlieha spoplatneniu podľa osobitného predpisu, čo bolo zistené dňa 13.01.2012 pri kontrole pracovníkmi XXXXX XXXXX, čím týmto konaním pre spoločnosť XXXXX XXXXX, XXXXX spôsobili škodu  podľa znaleckého posudku vo výške  541,35.- €. 

     Vyššie uvedená skúšobná doba uplynula dňa 07.08.2013.

     V rámci zisťovania, či boli resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na oboch obvinených počas trvania  skúšobnej  doby  a  to  z miesta  ich  trvalého  bydliska,  Obvodného  oddelenia  PZ XXXXX a Obvodného úradu XXXXX.  Okrem toho zabezpečil aj  aktuálne odpisy z registra trestov. Z  takto  získaných informácií a údajov zistil, že obaja obvinení počas  skúšobnej doby viedli riadny život, nedopustili sa žiadneho vážneho priestupku a nie je známy ani prípad porušenia občianskeho spolužitia z ich strany. Rovnako zo správ Obvodného oddelenia PZ XXXXX a  Obvodného úradu vo XXXXX vyplýva, že obvinení nemajú žiadny záznam zo šetrenia pre spáchanie závažného priestupku a nevedie sa voči nim  ani žiadne trestné konanie, pričom aj podľa aktuálnych odpisov z registra trestov nemajú  novší záznam potvrdzujúci existenciu takýchto konaní. 

    	Podľa § 217 ods. 1) Trestného poriadku, ak obvinený v priebehu skúšobnej doby viedol riadny život, splnil povinnosť, resp. plní si povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

		Podľa § 217 ods. 4) Trestného poriadku právoplatnosťou uznesenia o tom,  že sa obvinený osvedčil, nastávajú účinky zastavenia trestného stíhania podľa § 9 ods. 1 písmena e) Trestného poriadku.

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor